ชาวฮ่องกงกว่าหมื่นประท้วงไม่เอา หลักสูตรล้างสมอง
ชาวฮ่องกงหลายหมื่นเดินขบวนคัดค้านการใช้หลักสูตรส่งเสริมความรักชาติจีน-ศีลธรรมในโรงเรียนประถมและมัธยม ชี้เป็นการล้างสมองเยาวชนด้วยโฆษณาชวนเชื่อของรบ.จีนแผ่นดินใหญ่สำนักข่าวต่างประเทศรายงานว่า เมื่อวันเสาร์ที่ผ่านมา (1 ก.ย. 55) ชาวฮ่องกงราวหมื่นคนได้รวมตัวกันเดินขบวนประท้วงบริเวณหน้าทำเนียบรัฐบาล เพื่อคัดค้านการใช้ หลักสูตรส่งเสริมความรักชาติจีน ที่ทางรัฐบาลฮ่องกงมีกำหนดเพิ่มในหลักสูตรของโรงเรียน โดยผู้คัดค้านวิจารณ์หลักสูตรดังกล่าวว่าเป็นหลักสูตรที่ ล้างสมอง เยาวชนโครงการดังกล่าว เรียกว่า การศึกษาทางชาติและศีลธรรม ซึ่งประกอบไปด้วยหลักสูตรการศึกษาพลเมืองและความรักชาติจีนที่ถูกวิพากษ์วิจารณ์ มีเป้าหมายเพื่อส่งเสริมความใกล้ชิดทางอัตลักษณ์ระหว่างชาวฮ่องกงและจีนแผ่นดินใหญ่ มีกำหนดใช้ในโรงเรียนประถมและโรงเรียนมัธยมบางส่วนในปี 2556นักเรียนและผู้ปกครองจำนวนมากระบุว่า หลักสูตรดังกล่าวซึ่งมีแผนจะบังคับใช้ในทุกโรงเรียนภายในปี 2559 เป็นความพยายามที่จะล้างสมองเด็กๆ ด้วยโฆษณาชวนเชื่อของจีน โดยผู้ชุมนุมได้เรียกร้องให้รัฐบาลปักกิ่งเคารพสถานะเขตกึ่งอิสระของฮ่องกงตำรวจได้ประมาณจำนวนผู้ชุมนุมเมื่อวันเสาร์ที่ผ่านมาสูงสุดที่ 8100 คน ในขณะที่ผู้จัดการประท้วงชี้ว่า มีประชาชนราว 40000 คนร่วมการชุมนุมในครั้งนี้แอนดี้ ซ่อย หนึ่งในผู้ปกครองที่เข้าร่วมการประท้วงวันเสาร์ที่ผ่านมา กับลูกสาววัย 7 ขวบ กล่าวว่า รัฐบาลล้มเหลวในการทำให้ผู้ปกครองเชื่อว่า การศึกษาทางชาติและศีลธรรม จะส่งเสริมการศึกษาประวัติศาสตร์ของจีนในแบบที่ไม่มีอคติพวกเขาให้ข้อมูลเราเพียงแค่ด้านเดียว แต่ไม่ใช่ว่าทุกอย่างจะเป็นเรื่องที่ดีหรือร้ายไปเสียหมด ซ่อยกล่าว คุณไม่สามารถให้ลูกคุณได้รับการศึกษาเพียงแค่ด้านเดียวเท่านั้นรัฐบาลอ้างว่า หลักสูตรดังกล่าวเป็นไปเพื่อส่งเสริมความรู้สึกอัตลักษณ์ของชาติและความกลมเกลียวระหว่างจีนและฮ่องกง ในขณะที่ฮ่องกงในระยะนี้ เกิดความรู้สึกต่อต้านปักกิ่งสูงมากขึ้นเรื่อยๆการประท้วงดังกล่าว นับเป็นการชุมนุมครั้งที่สองเพื่อต่อต้านการปฏิรูปการศึกษาในรอบสองเดือน โดยในเดือนกรกฎาคมที่ผ่านมา ประชาชนชาวฮ่องกงกว่า 90000 คนได้ออกมาประท้วงเพื่อคัดค้านหลักสูตรส่งเสริมความรักชาติก่อนหน้านี้ เมื่อวันพฤหัสบดีที่ผ่านมา นักเรียนมัธยมชาวฮ่องกงสามคน ได้อดอาหารประท้วง เพื่อเรียกร้องให้รัฐบาลยกเลิกการใช้หลักสูตรดังกล่าวในโรงเรียนโดยจากการสำรวจโดยสมาคมแห่งชมรมชายและหญิง พบว่านักเรียนร้อยละ 74 และผู้ปกครองร้อยละ 77 คัดค้านการใช้หลักสูตรดังกล่าวในโรงเรียน แปลและเรียบเรียงจากHong Kong Rally Slams BrainwashingThousands in Hong Kong protest brainwash education reform
ชาวฮ่องกงหลายหมื่นเดินขบวนคัดค้านการใช้หลักสูตรส่งเสริมความรักชาติจีน-ศีลธรรมในโรงเรียนประถมและมัธยม ชี้เป็นการล้างสมองเยาวชนด้วยโฆษณาชวนเชื่อของรบ.จีนแผ่นดินใหญ่ สำนักข่าวต่างประเทศรายงานว่า
ความรักชาติ,จีน,ชาตินิยม,หลักสูตรการศึกษา,ฮ่องกง